SL Uradni list Evropske unije L 396/51

ODLOČBA KOMISIJE

z dne 28. decembra 2004

o finančnem prispevku Skupnosti za ukrepe, ki jih načrtujejo države članice, za izvajanje programov spremljanja in nadzora v letu 2004 (drugi del)

(notificirana pod dokumentarno številko K(2004) 5310)

(2004/930/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 2004/465/ES z dne 29. aprila 2004 o finančnem prispevku Skupnosti za programe nadzora ribištva (1), in zlasti člena 6(1) Odločbe,

ob upoštevanju naslednjega:

(1) Države članice so poslale Komisiji programe o nadzoru ribištva za obdobje od 1. januarja 2004 do 31. decembra 2004 skupaj z zahtevki za finančni prispevek Skupnosti za izdatke, povezane z izvedbo takih programov.

(2) Zahtevki za ukrepe, naštete v členu 4 Odločbe 2004/465/ES, so lahko upravičeni do financiranja Skupnosti.

(3) Primerno je določiti najvišji znesek prispevka Skupnosti za upravičene izdatke za leto 2004 za vsako pomoč države članice, odobrene za ukrepe iz člena 4 Odločbe 2004/465/ES, stopnjo prispevka Skupnosti za take ukrepe in pogoje, pod katerimi Skupnost povrne nacionalne izdatke.

(4) Države članice morajo v skladu s členom 8 Odločbe 2004/465/ES prevzeti obveznosti za izdatke v 12 mesecih od konca leta, v katerem so bile obveščene o tej odločbi. Prav tako se morajo uskladiti z določbami navedene odločbe glede začetka projektov in predložitve zahtevkov za povračilo.

(5) Ukrepi, predvideni s to odločbo, so v skladu z mnenjem Odbora za ribištvo in ribogojstvo –

SPREJELA NASLEDNJO ODLOČBO:

Člen 1

Vsebina

Ta odločba določa znesek finančnega prispevka Skupnosti za vsako državo članico, stopnjo finančnega prispevka Skupnosti in pogoje za odobritev prispevka za ukrepe iz člena 4 Odločbe 2004/465/ES.

Člen 2

Naprave za elektronsko lokalizacijo

1. Za izdatke za nakup in pritrjevanje naprav za elektronsko lokalizacijo na krov ribiških plovil, ki omogočajo spremljanje plovil na daljavo iz centra za spremljanje ribištva s sistemom spremljanja plovil (VMS), je najvišji finančni prispevek 4 500 EUR na plovilo v okviru omejitev iz Priloge I.

2. V okviru omejitve 4 500 EUR, predvidene v odstavku 1, je finančni prispevek Skupnosti za prvih 1 500 EUR upravičenega izdatka 100 %.

3. Finančni prispevek Skupnosti za upravičeni izdatek med 1 500 EUR in 4 500 EUR na plovilo znaša največ 50 % takega izdatka.

4. Naprave za elektronsko lokalizacijo morajo izpolnjevati zahteve, ki jih določa Uredba Komisije (ES) št. 2244/2003 z dne 18. decembra 2003 o podrobnih pravilih v zvezi s satelitskimi sistemi za spremljanje plovil (2).

Člen 3

Nove tehnologije in informacijske mreže

Za izdatke za nakup, namestitev in tehnično pomoč računalniške opreme in vzpostavitev informacijskih mrež, da se omogoči učinkovita in varna izmenjava podatkov v zvezi z nadzorom in spremljanjem ribolovnih aktivnosti, je finančni prispevek Skupnosti 50 % upravičenih izdatkov v okviru omejitev iz Priloge II. Toda za naložbe v zvezi s postajo na otokih Kerguelen za sprejem in obdelavo radarskih satelitskih podatkov je finančni prispevek 40 % upravičenih izdatkov v okviru omejitev iz Priloge II.

Člen 4

Pilotni projekti, ki se nanašajo na nove tehnologije

1. Za izdatke za pilotne projekte v zvezi z izvajanjem novih tehnologij za izboljšanje nadzora ribolovnih aktivnosti je finančni prispevek Skupnosti 50 % upravičenih izdatkov v okviru omejitev iz Priloge II.

2. Pilotni projekti morajo izpolnjevati pogoje iz Uredbe Komisije (ES) št. 1461/2003 z dne 18. avgusta 2003 o pogojih za pilotne projekte elektronskega posredovanja informacij o ribolovnih dejavnostih in za pogoje daljinskega zaznavanja (3).

Člen 5

Usposabljanje

Za izdatke za programe usposabljanja in izmenjav državnih uradnikov, ki so odgovorni za spremljanje in nadzor na področju ribištva, je finančni prispevek Skupnosti 50 % upravičenih izdatkov v okviru omejitev iz Priloge IV.

Člen 6

Pilotni programi o pregledu in opazovanju

1. Za izdatke za pilotne programe o pregledu in opazovanju je finančni prispevek Skupnosti 50 % upravičenih izdatkov v okviru omejitev iz Priloge V.

2. Ti projekti morajo zlasti izpolnjevati pogoje iz Uredbe Sveta (ES) št. 812/2004 z dne 26. aprila 2004 (EC) o podrobnih pravilih v zvezi naključnimi ulovi kitov in delfinov pri ribolovu in o spremembi Uredbe (ES) št. 88/98 (4).

Člen 7

Ocena izdatkov

Za izdatke za izvajanje sistema ocene izdatkov pri nadzoru ribiške politike je finančni prispevek Skupnosti 50 % upravičenih izdatkov v okviru omejitev iz Priloge VI.

Člen 8

Seminarji in medijsko orodje

Za izdatke za pobude, vključno s seminarji in medijskim orodjem za krepitev ozaveščanja med ribiči in drugimi udeleženci, kakršni so inšpektorji, državni tožilci in sodniki ter javnost, da se je treba bojevati proti neodgovornemu in nezakonitemu ribolovu in izvajati pravila skupne ribiške politike, je finančni prispevek Skupnosti 75 % upravičenih stroškov v okviru omejitev iz Priloge VII.

Člen 9

Ribiška patruljna plovila in zrakoplovi

Izdatki za nakup in posodobitev plovil in zrakoplovov, ki jih pristojni organi držav članic uporabljajo za pregled in nadzor ribolovnih aktivnosti, so upravičeni do finančnega prispevka Skupnosti v okviru omejitev iz Priloge VII, in sicer:

— 50 % upravičenega prispevka za države članice, ki so pristopile 1. maja 2004,

— 25 % upravičenega prispevka za druge države članice.

Člen 10

Zahtevki za povračilo

Zahtevki za povračilo izdatkov in plačilo avansa morajo biti v skladu s členi 12, 13 in Prilogo I, delom C Odločbe 2004/465/ES.

Člen 11

Ta odločba je naslovljena na države članice.

V Bruslju, 28. decembra 2004 Za Komisijo Joe BORG Član Komisije

(1) UL L 157, 30.4.2004, str. 114. Popravek v UL L 195, 2.6.2004, str. 36.

(2) UL L 333, 20.12.2003, str. 17.

(3) UL L 208, 19.8.2003, str. 14.

(4) UL L 150, 30.4.2004, str. 12.

PRILOGA I Naprave za elektronsko lokalizacijo (EUR) Država članica Načrtovani izdatki v okviru nacionalnega programa za nadzor ribištva Prispevek Skupnosti Belgija 0 0 Češka 0 0 Danska 0 0 Nemčija 0 0 Estonija 0 0 Grčija 0 0 Španija 0 0 Francija 0 0 Irska 0 0 Italija 0 0 Ciper 0 0 Latvija 0 0 Litva 0 0 Luksemburg 0 0 Madžarska 0 0 Malta 0 0 Nizozemska 0 0 Avstrija 0 0 Poljska 585 000 468 000 Portugalska 0 0 Slovenija 0 0 Slovaška 0 0 Finska 0 0 Švedska 0 0 Združeno kraljestvo 0 0 Skupaj 585 000 468 000

PRILOGA II Nove tehnologije in informacijske mreže (EUR) Država članica Načrtovani izdatki v okviru nacionalnega programa za nadzor ribištva Prispevek Skupnosti Belgija 0 0 Češka 0 0 Danska 271 000 135 500 Nemčija 235 000 117 500 Estonija 0 0 Grčija 0 0 Španija 0 0 Francija 1 800 000 750 000 Irska 2 000 000 1 000 000 Italija 1 755 953 877 977 Ciper 0 0 Latvija 0 0 Litva 110 000 55 000 Luksemburg 0 0 Madžarska 0 0 Malta 96 763 48 381 Nizozemska 310 325 155 163 Avstrija 0 0 Poljska 0 0 Portugalska 2 291 616 1 145 808 Slovenija 0 0 Slovaška 0 0 Finska 545 000 272 500 Švedska 87 430 43 715 Združeno kraljestvo 179 134 89 567 Skupaj 9 682 221 4 691 111

PRILOGA III Pilotni projekti, ki se nanašajo na nove tehnologije (EUR) Država članica Načrtovani izdatki v okviru nacionalnega programa za nadzor ribištva Prispevek Skupnosti Belgija 0 0 Češka 0 0 Danska 0 0 Nemčija 0 0 Estonija 0 0 Grčija 200 000 100 000 Španija 0 0 Francija 0 0 Irska 0 0 Italija 0 0 Ciper 0 0 Latvija 0 0 Litva 0 0 Luksemburg 0 0 Madžarska 0 0 Malta 0 0 Nizozemska 0 0 Avstrija 0 0 Poljska 0 0 Portugalska 586 000 293 000 Slovenija 0 0 Slovaška 0 0 Finska 0 0 Švedska 0 0 Združeno kraljestvo 0 0 Skupaj 786 000 393 000

PRILOGA IV Usposabljanje (EUR) Država članica Načrtovani izdatki v okviru nacionalnega programa za nadzor ribištva Prispevek Skupnosti Belgija 5 000 2 500 Češka 0 0 Danska 56 500 28 250 Nemčija 52 500 26 250 Estonija 9 590 4 795 Grčija 0 0 Španija 183 703 91 852 Francija 130 000 65 000 Irska 0 0 Italija 1 270 816 635 408 Ciper 20 000 10 000 Latvija 0 0 Litva 20 000 10 000 Luksemburg 0 0 Madžarska 0 0 Malta 600 901 300 451 Nizozemska 139 674 69 837 Avstrija 0 0 Poljska 0 0 Portugalska 102 967 51 484 Slovenija 0 0 Slovaška 0 0 Finska 30 000 15 000 Švedska 132 790 66 395 Združeno kraljestvo 175 512 87 756 Skupaj 2 929 953 1 464 978

PRILOGA V Pilotni programi o pregledu in opazovanju (EUR) Država članica Načrtovani izdatki v okviru nacionalnega programa za nadzor ribištva Prispevek Skupnosti Belgija 0 0 Češka 0 0 Danska 0 0 Nemčija 0 0 Estonija 0 0 Grčija 0 0 Španija 0 0 Francija 0 0 Irska 0 0 Italija 0 0 Ciper 0 0 Latvija 0 0 Litva 0 0 Luksemburg 0 0 Madžarska 0 0 Malta 0 0 Nizozemska 0 0 Avstrija 0 0 Poljska 0 0 Portugalska 94 910 47 455 Slovenija 0 0 Slovaška 0 0 Finska 0 0 Švedska 474 400 237 200 Združeno kraljestvo 0 0 Skupaj 569 310 284 655

PRILOGA VI Ocena izdatkov (EUR) Država članica Načrtovani izdatki v okviru nacionalnega programa za nadzor ribištva Prispevek Skupnosti Belgija 0 0 Češka 0 0 Danska 0 0 Nemčija 0 0 Estonija 0 0 Grčija 0 0 Španija 0 0 Francija 0 0 Irska 0 0 Italija 0 0 Ciper 0 0 Latvija 0 0 Litva 0 0 Luksemburg 0 0 Madžarska 0 0 Malta 0 0 Nizozemska 0 0 Avstrija 0 0 Poljska 0 0 Portugalska 50 000 25 000 Slovenija 0 0 Slovaška 0 0 Finska 0 0 Švedska 0 0 Združeno kraljestvo 0 0 Skupaj 50 000 25 000

PRILOGA VII Seminarji in medijsko orodje (EUR) Država članica Načrtovani izdatki v okviru nacionalnega programa za nadzor ribištva Prispevek Skupnosti Belgija 0 0 Češka 0 0 Danska 0 0 Nemčija 0 0 Estonija 0 0 Grčija 200 000 150 000 Španija 6 000 4 500 Francija 0 0 Irska 0 0 Italija 0 0 Ciper 30 000 22 500 Latvija 0 0 Litva 10 000 7 500 Luksemburg 0 0 Madžarska 0 0 Malta 0 0 Nizozemska 0 0 Avstrija 0 0 Poljska 0 0 Portugalska 0 0 Slovenija 0 0 Slovaška 0 0 Finska 0 0 Švedska 230 000 172 500 Združeno kraljestvo 0 0 Skupaj 476 000 357 000